4.7.2022
SL
Uradni list Evropske unije
C 257/27
Vprašanje za predhodno odločanje Ali je mogoče člene od 1 do 3 [Direktive 2010/64/EU (1)] in 3 [Direktive 2012/13/EU (2)] Evropskega parlamenta in Sveta samostojno ali v povezavi s členom 6 EKČP razlagati tako, da ne nasprotujejo določbi nacionalnega prava, ki za to, da ni bil postavljen tolmač in niso bila prevedena procesna pisanja, ki so bistvena za obdolženca, ki ne razume jezika postopka, določa relativno neveljavnost, ki jo je treba uveljavljati, in ki dopušča, da je ta neveljavnost s potekom časa odpravljena?
(1) (2)
Direktiva 2010/64/EU Evropskega parlamenta in Sveta z dne 20. oktobra 2010 o pravici do tolmačenja in prevajanja v kazenskih postopkih (UL 2010, L 280, str. 1).
Direktiva 2012/13/EU Evropskega parlamenta in Sveta z dne 22. maja 2012 o pravici do obveščenosti v kazenskem postopku (UL 2012, L 142, str. 1).
Predlog za sprejetje predhodne odločbe, ki ga je vložilo Fővárosi Törvényszék (Madžarska) 22. aprila 2022 — Global NRG Kereskedelmi és Tanácsadó Zrt. / Magyar Energetikai és Közmű-szabályozási Hivatal (Zadeva C-277/22) (2022/C 257/35) Jezik postopka: madžarščina Predložitveno sodišče Fővárosi Törvényszék
Stranke v postopku v glavni stvari Tožeča stranka: Global NRG Kereskedelmi és Tanácsadó Zrt.
Tožena stranka: Magyar Energetikai és Közmű-szabályozási Hivatal Intervenientka v podporo tožene stranke: FGSZ Földgázszállító Zrt.
Vprašanji za predhodno odločanje 1.
Ali je treba člen 41(17) Direktive 2009/73/ES (1) ob upoštevanju člena 47 Listine o temeljnih pravicah razlagati tako, da nasprotuje nacionalni ureditvi, v skladu s katero je v postopkih pred regulativnim organom te države članice, v katerih se določajo tarife za omrežnino, tarife za storitve, ki jih lahko opravijo sistemski operaterji po posebnih tarifah, in tarife za priključitev, položaj stranke, ki jo odločitev neposredno zadeva, priznan samo zadevnemu sistemskemu operaterju, zaradi česar ima le on pravico do pravnega sredstva zoper odločbo, sprejeto v tem postopku? 2.
Če je odgovor Sodišča na prvo vprašanje pritrdilen, ali je treba člen 41(17) Direktive ob upoštevanju člena 47 Listine o temeljnih pravicah razlagati tako, da je treba ob uporabi te določbe v zadevi, kot je ta iz postopka v glavni stvari, udeleženca trga z zemeljskim plinom, ki se znajde v položaju, kot je položaj tožeče stranke, ki ji sistemski operater na podlagi odločbe regulativnega organa države članice o določitvi tarif za omrežnino, tarif za storitve, ki jih lahko opravijo sistemski operaterji po posebnih tarifah, in tarif za priključitev zaračunava tarifo za storitev, ki se lahko opravi po posebni tarifi, šteti za stranko, ki jo ta odločitev zadeva, in ki ima kot taka zoper njo pravico do pravnega sredstva?
(1)
Direktiva 2009/73/ES Evropskega parlamenta in Sveta z dne 13. julija 2009 o skupnih pravilih notranjega trga z zemeljskim plinom in o razveljavitvi Direktive 2003/55/ES (UL 2009, L 211, str. 94).